OpenLLM-France/wikimedia huggingface dataset:
# Sarasvatí

* Aquest article tracta sobre la deessa. Vegeu-ne altres significats a «Riu Sarasvatí».
Sarasvatí (सरस्वती IAST sarasvatī) és la deessa de les arts, la creativitat, l'intel·lecte i de les lletres en l'hinduisme; també és una divinitat important en el budisme. És una figura divina benevolent.
És la xacti de Brahma, la divinitat creadora, tot i que rarament apareix amb ell en la iconografia. Normalment Sarasvatí es representa sola. El seu mantra principal és: Om Eim Sarasvatyei Svāhā.
A les famílies hindús és costum fer rituals a Saraswatí quan els xiquets i xiquetes comencen a aprendre a llegir.

## Nom

El nom Sarasvatī prové de "saras" ("flux") i "vatī" ("dona"). Així Sarasvatí és el símbol del coneixement. Representa que el coneixement flueix i creix com un riu i que és tan atractiu com una dona de gran bellesa física.
En el budisme Sarasvatí és la divinitat que guarda els preceptes de Buda. En birmà es coneix amb el nom de သူရဿတီ (IPA θùjɑ̯ðədì), en xinès com a 辯才天 (Biàncáitiān), en tailandès com สุรัสวดี (Surasawadī) i en japonès com a 弁才天/ 弁財天 (Benzaiten).

## Iconografia

Els seus atributs són la bellesa física, el vina, el lotus de l'Índia blanc i el paó, que en alguns casos pot ser un cigne. En representacions antigues se la representava amb un llibre o altres atributs. També duu sovint una corona al cap i un sari de color blanc.

## Galeria

* Saraswati. Antiga escultura de pedra, 120.02 x 50.17 x 29.85 cm. Gujarat.
* Saraswati; oli de Raja Ravi Varma
* Sarasvatí. Thangka budista tibetà; pigments minerals i or sobre tela de cotó, 36 x 24.4 cm.
* Saraswati; escultura de fusta
* Sarasvatí a Kolkata, Bengala
* Festival de Saraswati a Benarés
* Temple de Mukambika a Kol·lur, Karnataka
* Representació de Sarasvatí a l'Índia meridional
* Brahma amb Saraswatí. Miniatura del segle xviii
* Altar de Sarasvatí amb ofrenes
* Saraswati és la deessa hindú, adoptat com una deessa de l'aprenentatge i de les arts escèniques per part dels budistes. Aquí, ella s'asseu en una flor de lotus sortint de l'aigua i té un paper central d'Àsia llaüt no és un "vine", com seria el cas a l'Índia. c.1500

## Vegeu també

* Riu Saraswati
* Devi
* Lotus de l'Índia

## Enllaços externs

* Saraswati com Vacdevi
* Vasant Panchami, festival de Saraswati Arxivat 2007-12-03 a Wayback Machine.
* Saraswati Aarti Arxivat 2010-04-02 a Wayback Machine.
# Primer Ministre de Barbados

El Primer Ministre de Barbados és el cap de govern del país. Entre les seves tasques figura nomenar als altres ministres del govern.
Aquesta llista només compren los premiers (des de 1954 a 1966) i Primers Ministres des de 1966.

## Premiers (1954-1966)

| Nom | Mandat | Mandat | Partit polític | Partit polític |
| Nom | Inici | Final | Partit polític | Partit polític |
| Grantley Herbert Adams | 1 de febrer de 1954 | 17 d'abril de 1958 | Barbados Labour Party |
| Hugh Gordon Cummins | 17 d'abril de 1958 | 8 de desembre de 1961 | Barbados Labour Party |
| Errol Barrow | 8 de desembre de 1961 | 18 de novembre 1966 | Democratic Labour Party |

## Primers Ministres (1966-actualitat)

Partits   Democratic Labour  Barbados Labour :
| # | Nom (Naixement-Decés) | Mandat | Mandat | Partit |
| 1 | Errol Barrow (1920-1987) | 30 de novembre de 1966 | 8 de setembre de 1976 | Democratic Labour Party |
| 2 | J.M.G.M. (Tom) Adams (1931-1985) | 8 de setembre de 1976 | 11 de març de 1985 († va morir durant el govern) | Barbados Labour Party |
| 3 | Harold Bernard St. John (1931-2004) | 11 de març de 1985 | 29 de maig de 1986 | Barbados Labour Party |
| (1) | Errol Barrow (1920-1987) | 29 de maig de 1986 | 1 de juny de 1987 († va morir durant el govern) | Democratic Labour Party |
| 4 | Lloyd Erskine Sandiford (1937-2023) | 1 de juny de 1987 | 7 de setembre de 1994 | Democratic Labour Party |
| 5 | Owen Seymour Arthur (1949-2020) | 7 de setembre de 1994 | 16 de gener de 2008 | Barbados Labour Party |
| 6 | David Howard Thompson (1961-2010) | 16 de gener de 2008 | 23 d'octubre de 2010 († va morir durant el govern) | Democratic Labour Party |
| 7 | Freundel Stuart (n. 1951) | 23 d'octubre de 2010 | 25 de maig de 2018 | Democratic Labour Party |
| 8 | Mia Mottley (n. 1965) | 25 de maig de 2018 | actualitat | Barbados Labour Party |
# Miafisisme

El miafisisme és una doctrina cristiana que afirma que en Jesucrist hi ha una sola naturalesa unida, divina i humana junta. Es distingeix del:
* Monofisisme, on en Jesucrist la naturalesa divina absorbeix a la humana, és única;
* Nestorianisme, on en Jesucrist conviuen dues persones diferents, l'home i el Déu;
* Credo de Calcedònia (acceptat pels catòlics, ortodoxos i protestants), on Jesucrist és "dues naturaleses en una sola persona".
Els miafisites no creuen en la definició que es va adoptar al Concili de Calcedònia i prefereixen parlar de «única naturalesa del Verb encarnat», segons les paraules de Ciril d'Alexandria. La naturalesa de Crist és única, i és el fruit de la unió de la humana i la divina. Aquesta doctrina es basa en la idea bíblica que cada naturalesa correspon a una persona. Ja que Crist és una Persona de la Santíssima Trinitat, necessàriament ha de ser d'una única naturalesa, ja que dues naturaleses constituirien dues persones.
Amb el Concili de Calcedònia celebrat l'any 451, el credo ecumènic va presentar la novetat de la concepció de les dues naturaleses de Crist. En dècades posteriors les Esglésies miafisites es van allunyar de les esglésies de Roma. Des de llavors aquestes esglésies ja no van estar en comunió amb les altres esglésies de la cristiandat. Les Esglésies ortodoxes orientals són qualificades com a miafisites perquè segueixen a Ciril d'Alexandria a propòsit de la naturalesa de Crist.
Generalment pot ser entès el miafisisme com una evolució del monofisisme, només que en aquest cas la naturalesa divina no inclouria la naturalesa humana.

## Referències

* ↑ Brock, Sebastian «Miaphysite non monophisite». Cristianesimo nella storia : ricerche storiche, esegetiche, teologiche ; rivista semestrale a cura dell'Istituto per le Scienze Religiose con il patrocinio dell'Università degli Studi di Bologna, 37, 1, 2016, pàg. 45-47.
* ↑ Maraval, Pierre. Le christianisme de Constantin à la conquête arabe. París: Presses universitaires de France, 2005, p. 355-356. ISBN 9782130548836.

## Vegeu també

* Qüestió dels Tres Capítols
* Acèfal (religió)
# Sidney Govou

Sidney Govou (27 de juliol de 1979) és un exfutbolista francès.

## Selecció de França

Va formar part de l'equip francès a la Copa del Món de 2006.

## Referències

* ↑ «France replace Cisse with Govou». BBC News, 08-06-2006.
* ↑ «France 2010 World Cup Squad - Sportslens», 14-05-2010.
* ↑ «Uruguay vs. France - Football Match Report - juny 11, 2010 - ESPN».
* ↑ «France vs. Mexico - Football Match Report - juny 17, 2010 - ESPN».
* ↑ «France vs. South Africa - Football Match Report - juny 22, 2010 - ESPN».
# Santa María la Antigua del Darién

Santa María la Antigua del Darién fou una ciutat fundada l'any 1510 per Vasco Núñez de Balboa, que es trobava en el que seria avui territori de Colòmbia al sud de Acandí. Va ser la primera ciutat fundada pels conqueridors a l'Amèrica continental. Després Pascual de Andagoya, un conqueridor basc sota la direcció del governador de Panamà Pedrarias Dávila fundar la Ciutat de Panamà en 1519 i Santa Maria l'Antiga va ser abandonada i finalment l'any 1524 va ser atacada i cremada pels indígenes.
# Pimelodella hasemani

Pimelodella hasemani és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 8,1 cm de llargària total.

## Distribució geogràfica

Es troba a Amèrica: Brasil.

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ratines

Ratines (Rhatines, Ῥαθίνης) fou un militar persa.
Fou un dels comandants enviat per Farnabazos II en ajuda dels bitinis per oposar-se al pas dels deu mil (els mercenaris grecs) a través de Bitínia el 400 aC. Les forces del sàtrapa foren totalment derrotades.
Torna a aparèixer el 396 aC com a comandant d'un cos de cavalleria de Farnabazos, que es va enfrontar amb Agesilau II prop de Dascilios.
# Milà-Sanremo 1933

La Milà-Sanremo 1933 fou la 26a edició de la Milà-Sanremo. La cursa es disputà el 26 de març de 1933, sent el vencedor final l'italià Learco Guerra.
156 ciclistes hi van prendre part, acabant la cursa 90 d'ells.

## Classificació final

| | Ciclista | Equip | Temps |
| 1 | Learco Guerra | Maino | 7h 50' 41" |
| 2 | Alfredo Bovet | Bianchi | +m. t. |
| 3 | Pietro Rimoldi | Bianchi | m. t. |
| 4 | Karl Altenburger | Olympia | m. t. |
| 5 | Ludwig Geyer | Legnano-Clement | m. t. |
| 6 | Alfredo Binda | Legnano-Clement | + 1' 56" |
| 7 | Antonio Negrini | Genial Lucifer-Hutchinson | m. t. |
| 8 | Decimo Bettini | - | m. t. |
| 9 | Carlo Moretti | Bestetti | m. t. |
| 10 | Michele Mara | Bianchi | + 3' 29" |

## Enllaços externs

* Resultats complets a les-sports.info
* Resultats complets a milansanremo.co.uk
# Mercedes Castillo i Araujo

Mercedes Castillo Araujo (Barcelona, 6 de febrer de 1957) és una jugadora de basquetbol catalana, ja retirada.
Formada a la Penya Esportiva Montserrat, l'any 1974 va fitxar pel Picadero JC, amb el qual guanyà tres Lligues i tres Copes espanyoles. El 1979 va fitxar pel Club Bàsquet CIBES, amb el qual va aconseguir l'ascens a la primera divisió. Internacional amb la selecció espanyola de bàsquet en 11 ocasions, hi participà al Campionat d'Europa de Bàsquet de 1976.

## Palmarès

* 3 Lliga espanyola de bàsquet femenina: 1974-75, 1975-76, 1977-78
* 3 Copa espanyola de bàsquet femenina: 1974-75, 1977-78, 1978-79

## Referències

* ↑ «Mercedes Castillo i Araujo». Enciclopèdia de l'esport català. Barcelona: Grup Enciclopèdia Catalana.

## Enllaços externs

* Fitxa de Mercedes Castillo - FIBA
* Fitxa de Mercedes Castillo - Selección Femenina Absoluta
# Sofia de Grècia (princesa de Hessen-Kassel i de Hannover)

Sofia de Grècia, princesa de Hannover i de Hessen-Kassel (illa de Corfú, 1914 - Wolfsgarten, Alemanya, 2001). Princesa de Grècia i de Dinamarca, quarta filla del príncep Andreu de Grècia i de la princesa Alícia de Battenberg, neta del rei Jordi I de Grècia i de la princesa Victòria de Hessen-Darmstadt.
Estudià i passà part de la infància a casa la seva àvia, la marquesa de Milford-Haven a Anglaterra, ja que la família reial grega hagué d'abandonar el país quan la jove princesa tenia sols tres anys.
L'any 1930, quan tenia escassos setze anys es casà amb el seu cosí de segon grau el príncep Cristòfol de Hessen-Kassel. Cristòfol de Hessen era fill del landgravi Frederic Carles de Hessen-Kassel i de la princesa Margarida de Prússia i s'enrolà des del primer moment en el moviment nacionalsocialista del qual era un fervorós partidari. El jove príncep lluità als fronts africans, maltesos i a les batalles italianes destacant-se a la de Castelgandolfo. Cristòfol moria en un accident aeri l'any 1944 a les Dolomites italianes, deixant esposa i quatre fills, més un en camí:
* SAR la princesa Cristina de Hessen-Kassel, nada al castell de Kronberg a Hessen el 1933. Es casà amb el príncep Andreu de Iugoslàvia del qual es divorcià el 1962 per tornar-se a casar amb Robert Floris van Eyck.
* SAR la princesa Dorotea de Hessen-Kassel nada el 1934 al castell de Kronberg. Es casà amb el príncep Frederic de Windisc-Graetz.
* SAR el príncep Carles de Hessen-Kassel nat el 1937 al castell de Kronberg. Es casà el 1966 amb la comtessa Yvonne Szapary.
* SAR el príncep Rainier de Hessen-Kassel nat el 1939 al castell de Kronberg.
* SAR la princesa Clarisa de Hessen-Kassel nada el 1944 al castell de Friederichschloss. Casada amb el francès Claude Derrin.
Després de la mort del seu marit, la princesa grega obrí els ulls i decidí allunyar-se del moviment nacionalsocialista.
L'any 1946 la princesa grega tornava a casar-se, aquesta vegada amb el príncep Jordi Guillem de Hannover, segon fill dels ducs de Brunsvic, Ernest August de Hannover i Victòria Lluïsa de Prússia. D'aquest matrimoni en naixeren tres fills:
* SAR el príncep Güelf de Hannover nat el 1947 al castell de Salem. Es casà amb Wibke von Gusteren.
* SAR el príncep Jordi de Hannover, nat el 1949 al castell de Salem. Es casà amb Victòria Bee.
* SAR la princesa Frederica de Hannover, nada el 1954 al castell de Salem. Es casà amb Jerry Cyr.
Dedicat al món de l'ensenyament, dirigí l'escola internat de Salem, posteriorment una escola d'equitació i va ser el president del Comitè Olímpic de Grècia fins a l'any 1969.
La princesa Sofia morí el 2001 al castell de Wolfsgarten a Alemanya a l'edat de vuitanta-cinc anys.

## Enllaços externs

* http://pages.prodigy.net/ptheroff/gotha/hesse.html Arxivat 2008-03-15 a Wayback Machine.
* http://pages.prodigy.net/ptheroff/gotha/greece.html Arxivat 2006-09-07 at Archive.is
# Melomys matambuai

Melomys matambuai és una espècie de mamífer rosegador de la família dels múrids. Són rosegadors de mitjanes dimensions, amb una llargada de cap a gropa de 151 mm, una cua de 141 mm, peus de 30,3 a 31 mm, orelles de 18 mm i un pes de fins a 145 g. L'espècie és endèmica de l'illa de Manus (Papua Nova Guinea), on viu en hàbitats boscosos. És principalment arborícola. A causa de l'àmbit de distribució limitat, fragmentat i subjecte a l'alteració humana, M. matambuai és considerada una espècie en perill.

## Referències

* ↑ Flannery, Tim F. Mammals of New Guinea. Cornell University Press, 1995. ISBN 9780801431494.
* ↑ «Melomys matambuai» (en anglès). Llista Vermella de la UICN. Unió Internacional per a la Conservació de la Natura (UICN).
# Saltville

Saltville és una població dels Estats Units a l'estat de Virgínia. Segons el cens del 2000 tenia 2.204 habitants.

## Demografia

Segons el cens del 2000, Saltville tenia 2.204 habitants, 909 habitatges, i 660 famílies. La densitat de població era de 105,7 habitants per km².
Dels 909 habitatges en un 30,5% hi vivien nens de menys de 18 anys, en un 53,2% hi vivien parelles casades, en un 15,1% dones solteres, i en un 27,3% no eren unitats familiars. En el 25,7% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,88.
Per edats la població es repartia de la següent manera: un 22,2% tenia menys de 18 anys, un 8,1% entre 18 i 24, un 28,6% entre 25 i 44, un 23,9% de 45 a 60 i un 17,2% 65 anys o més.
L'edat mediana era de 39 anys. Per cada 100 dones de 18 o més anys hi havia 85,1 homes.
La renda mediana per habitatge era de 29.917$ i la renda mediana per família de 36.394$. Els homes tenien una renda mediana de 30.379$ mentre que les dones 17.717$. La renda per capita de la població era de 13.908$. Entorn del 12,7% de les famílies i el 17,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Saltville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Saltville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Priolepis aureoviridis

Priolepis aureoviridis és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 6,4 cm de longitud total.

## Distribució geogràfica

Es troba a Micronèsia i a les Hawaii.

## Referències

* ↑ Cuvier G. & Valenciennes A. 1837. Histoire naturelle des poissons. Tome douzième. Suite du livre quatorzième. Gobioïdes. Livre quinzième. Acanthoptérygiens à pectorales pédiculées. Hist. Nat. Poiss. v. 12. i-xxiv + 1-507 + 1 p.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rafał Sonik

Rafał Sonik (Cracòvia, 3 de juny de 1966), també conegut com a Super Sonik, és un pilot de ral·li raid en la categoria de quads polonès. Forma part de l'equip Yamaha.

## Trajectòria

L'any 2000, Sonik va crear ATV Polska, la Federació Polonesa de Quads, de la qual és president, i que avui té més de 25.000 persones en el fòrum de la pàgina d'Internet.
Nou anys després es preparà per al seu primer Ral·li Dakar, on finalitzà en el 3r lloc. En total, Sonik ha disputat sis Dakar (tots dels de Sud-amèrica), tots pilotant un quad. Entre les seves millors classificacions hi ha el 2n lloc que va assolir el 2014, i fou 3r en les edicions de 2009 i 2013. També ha aconseguit nombroses victòries en proves puntuables per al Campionat del Món de Ral·lis Cross-Country.
En el Ral·li Dakar 2015 va fer història en guanyar el seu primer títol i en ser el primer polonès a fer-ho. Va guanyar dues etapes a l'inici del raid, i ja estava en 1a posició en la desena etapa, amb 4 minuts sobre Ignacio Casale i 50 sobre Sergio Lafuente, els seus màxims perseguidors. Es va beneficiar dels abandonaments d'ambdós en aquesta etapa per diferents problemes, i finalment va guanyar el Dakar amb una diferència de gairebé 3 hores sobre l'argentí Jeremías González Ferioli, segon classificat.

## Participacions en el Ral·li Dakar

| Any | Categoria | Vehicle | Classificació | Notes |
| 2009 | Quad | Yamaha Raptor 700 | 3r | |
| 2010 | Quad | Yamaha Raptor 900 | 5è | Vencedor d'1 etapa |
| 2011 | Quad | Yamaha Raptor 1100 | Abandona | Un accident durant la primera etapa va obligar-lo a retirar-se de la competició |
| 2012 | Quad | Yamaha YFM 700R Raptor | Abandona | Exclòs degut a les regles incompatibles del vehicle |
| 2013 | Quad | Yamaha YFM 700R Raptor | 3r | |
| 2014 | Quad | Yamaha YFM 700R Raptor | 2n | Vencedor d'1 etapa |
| 2015 | Quad | Yamaha Raptor 700 | 1r | Vencedor de 2 etapes. Primer polonès en guanyar el Dakar. |

## Referències

* ↑ «Sonik ganó la 6º sexta etapa en cuads pero Lafuente sigue 1º en la general». espndeportes.espn.go.com, 10-01-2014. [Consulta: 11 gener 2014].
* ↑ Rajd Dakar 2011. Oficjalny komunikat w sprawie wypadku. (polonès)
* ↑ Polska Agencja Prasowa «Rajd Dakar. Polscy quadowcy nie będą klasyfikowani (Ral·li Dakar - quad polonès descalificat)» (en polonès). sport.pl. Polska Agencja Prasowa, 01-01-2012 [Consulta: 18 gener 2015].

## Enllaços externs

* Rafał Sonik - Lloc web oficial (polonès) (anglès)
* Fitxa tècnica
# Mirandela

Mirandela és un municipi portuguès, situat al districte de Bragança, a la regió del Nord i a la subregió de l'Alt Trás-os-Montes.L'any 2001 tenia 25.742 habitants. Es divideix en 37 freguesies. Limita al nord amb Vinhais, a l'est amb Macedo de Cavaleiros, al sud amb Vila Flor i Carrazeda de Ansiães i a l'oest amb Murça i Valpaços.

## Història

Alfons III va fer una carta de poblament el 25 de maig de 1250. Fou reconeguda com a ciutat el 28 de juny de 1984.
Població del concelho de Mirandela (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 5579 | 5180 | 20789 | 23007 | 29912 | 28879 | 25209 | 25819 | 25780 |

## Freguesies

* Abambres
* Abreiro
* Aguieiras
* Alvites
* Avantos
* Avidagos
* Barcel
* Bouça
* Cabanelas
* Caravelas
* Carvalhais
* Cedães
* Cobro
* Fradizela
* Franco
* Frechas
* Freixeda
* Lamas de Orelhão
* Marmelos
* Mascarenhas
* Mirandela
* Múrias
* Navalho
* Passos
* Pereira
* Romeu
* São Pedro Velho
* São Salvador
* Suçães
* Torre de Dona Chama
* Vale de Asnes
* Vale de Gouvinhas
* Vale de Salgueiro
* Vale de Telhas
* Valverde
* Vila Boa
* Vila Verde

## Persones il·lustres

* Eurico Carrapatoso, compositor musical.
* Luciano Cordeiro (1844 — 1900), historiador, polític i geògraf

## Vegeu també

* SC Mirandela

## Enllaços externs

* Fotos de Mirandela
# Melis

«Melis» té aquests significats:
* Fusta de melis, fusta del Pinus palustris
* Melis, fusta del (Pinus sylvestris)
Viccionari
# Sexantaprista

Sexantaprista (en grec antic Ἑξαντάπριστα) era una ciutat de la Mèsia Inferior, a la vora del Danubi, a la via entre Trimammium i Tigra. Va ser l'emplaçament de la V cohort de la Legió I Italica i d'un esquadró de cavalleria. Podria ser la moderna Rustschuk o bé Lipnik.

## Referències

* ↑ Smith, William (ed.). «Sexantaprista». Dictionary of Greek and Roman Geography (1854). [Consulta: 18 octubre 2022].